CELEX: 32010L0079
Language: ro
Date: 2010-11-19 00:00:00
Title: Directiva 2010/79/UE a Comisiei din 19 noiembrie 2010 privind adaptarea la progresul tehnic a anexei III la Directiva 2004/42/CE a Parlamentului European și a Consiliului privind limitarea emisiilor de compuși organici volatili

20.11.2010   
            
            
               RO
            
            
               Jurnalul Oficial al Uniunii Europene
            
            
               L 304/18
            
         DIRECTIVA 2010/79/UE A COMISIEI
   din 19 noiembrie 2010
   privind adaptarea la progresul tehnic a anexei III la Directiva 2004/42/CE a Parlamentului European și a Consiliului privind limitarea emisiilor de compuși organici volatili
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/42/CE a Parlamentului European și a Consiliului din 21 aprilie 2004 privind limitarea emisiilor de compuși organici volatili cauzate de utilizarea de solvenți organici în anumite vopsele și lacuri și în produsele de refinisare a vehiculelor și de modificare a Directivei 1999/13/CE (1), în special articolul 11,
   întrucât:
   
               (1)
            
            
               Metodele analitice prezentate în anexa III la Directiva 2004/42/CE trebuie utilizate pentru a stabili dacă produsele cuprinse în anexa I la directivă respectă limitele pentru conținutul maxim admis de compuși organici volatili (denumiți în continuare „COV”) fixate în anexa II la directivă. Metodele respective trebuie adaptate la progresul tehnic.
            
         
               (2)
            
            
               Metoda ISO 11890-2 a fost revizuită în 2006 de Organizația Internațională de Standardizare, iar noua versiune trebuie integrată în anexa III la Directiva 2004/42/CE.
            
         
               (3)
            
            
               Conform metodei ISO 11890-2, atunci când formula produsului nu conține diluanți reactivi, iar conținutul de COV este de minimum 15 % din masă, metoda ISO 11890-1, mai simplă și mai puțin costisitoare, este o alternativă acceptabilă. Prin urmare, metoda respectivă trebuie permisă de Directiva 2004/42/CE, pentru a se reduce costurile de testare suportate de statele membre și de operatorii economici afectați de directiva menționată.
            
         
               (4)
            
            
               Directiva 2004/42/CE trebuie modificată în consecință.
            
         
               (5)
            
            
               Măsurile prevăzute de prezenta directivă sunt conforme cu avizul comitetului menționat la articolul 12 alineatul (3) din Directiva 2004/42/CE,
            
         ADOPTĂ PREZENTA DIRECTIVĂ:
   Articolul 1
   Anexa III la Directiva 2004/42/CE se înlocuiește cu anexa la prezenta directivă.
   Articolul 2
   Transpunere
   (1)   Statele membre adoptă și publică până la 10 iunie 2012 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 19 noiembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 143, 30.4.2004, p. 87.
   
      ANEXĂ
      
         
            „ANEXA III
            
               METODE MENȚIONATE LA ARTICOLUL 3 ALINEATUL (1)
            
            Metodă permisă pentru produse cu un conținut de COV de sub 15 % din masă în absența diluanților reactivi:
            
                        Parametru
                     
                     
                        Unitate de măsură
                     
                     
                        Test
                     
                  
                        Metodă
                     
                     
                        Data publicării
                     
                  
                        Conținutul de COV
                     
                     
                        g/l
                     
                     
                        ISO 11890-2
                     
                     
                        2006
                     
                  Metode permise pentru produse cu un conținut de COV mai mare sau egal cu 15 % din masă în absența diluanților reactivi:
            
                        Parametru
                     
                     
                        Unitate de măsură
                     
                     
                        Test
                     
                  
                        Metodă
                     
                     
                        Data publicării
                     
                  
                        Conținutul de COV
                     
                     
                        g/l
                     
                     
                        ISO 11890-1
                     
                     
                        2007
                     
                  
                        Conținutul de COV
                     
                     
                        g/l
                     
                     
                        ISO 11890-2
                     
                     
                        2006
                     
                  Metodă permisă pentru produse care conțin COV în prezența unor diluanți reactivi:
            
                        Parametru
                     
                     
                        Unitate de măsură
                     
                     
                        Test
                     
                  
                        Metodă
                     
                     
                        Data publicării
                     
                  
                        Conținutul de COV
                     
                     
                        g/l
                     
                     
                        ASTMD 2369
                     
                     
                        2003”